Imaginile groazei după atacul din Moscova: Mame moarte, ținându-și copiii la piept
- Georgiana Dragomir
- 23 martie 2024, 14:24
Victimele atacului terorist de la Moscova sunt în curs de identificare, spu autoritățile ruse, conform presei internaționale. Numărul persoanelor care și-au pierdut viața în atentatul din capitala Rusiei a a ajuns la 143. Anchetatorii au găsit trupurile neînsuflețite ale mai multor mame, care și-au ținut copiii la piept până în ultima clipă.
Imaginile groazei de la atacul din Moscova: Mame moarte, ținându-și copiii la piept
Comitetul de Anchetă din Rusia a anunțat primele arestări în cazul atacului de la Moscova, revendicat de gruparea jihadistă Statul Islamic potrivit Reuters şi AFP.
"Multe mame au fost găsite moarte ţinându-şi copiii la piept", a precizat sursa menţionată.
Cu două săptămâni în urmă, pe 8 martie, ambasada Statelor Unite din Rusia a emis o avertizare cu privire la planurile "extremiștilor" pentru un atac armat la Moscova.
"Ambasada monitorizează informații conform cărora extremiștii planifică să atace în mod iminent adunări mari la Moscova, inclusiv concerte, și îi sfătuiește pe cetățenii americani să evite adunările mari în următoarele 48 de ore", a avertizat ambasada americană pe site-ul său din Moscova
Atacul a avut loc pe 22 martie, când o sală de spectacole a fost atacată de indivizi momentan necunoscuți, menționează sursa citată.
Cine sunt presupușii autori ai atacului de la Moscova
Presa rusă susține că presupușii atacatori ar fi ceceni. Pe canalul de telegram au apărut și informații potrivit cărora unul dintre atacatori ar fi primit jumătate de milion de ruble rusești pentru a ucide oameni.
Conform FSB și Comitetului de Investigație al Rusiei, la acea vreme forțele de securitate s-au opus unui grup organizat de Amirkhan Gurazhev, care era căutat pentru crime teroriste. Cinci presupuși complici au fost uciși împreună cu el, arată Baza un site rus, apropiat structurilor de informații de la Moscova.
Liderul Ceceniei, Ramzan Kadîrov, susține că e gata să trimită ajutor în Moscova, dacă e nevoie. De asemenea, președintele Belarusului a precizat că oferă susținere Rusiei.